Højskolen blev grundlagt i [[1907]] af [[Thomas Bredsdorff (skolemand)|Thomas Bredsdorff]] som en almen [[grundtvig-koldsk]] højskole. Hovedbygningen opførtes i [[1907]]. Efter Bredsdorffs død i [[1922]] blev skolen drevet af hans familie, der i [[1929]] solgte den til [[AOF]]. I [[1930]] genåbnede den som landets anden arbejderhøjskole; den første var [[Esbjerg Højskole]]. [[Hjalmar Gammelgaard]] var dens første forstander. Højskolen opførte midt i [[1970'erne]] en ny bygning på nabogrunden, der kunne indvies i [[1976]]. Den oprindelige bygning blev lejet ud til [[Dansk Flygtningehjælp]] og senere købt af [[Pen-Sam]], der i [[1979]] lejede den ud til [[Tvind]], der oprettede [[Roskilde Efterskole]] på stedet. Roskilde Højskole drev i sine senere år også kursus- og konferencecenter på stedet, men i september [[2001]] vedtog [[LO]] at lukke højskolen. Højskolen (bygningerne fra 70'erne) er i dag et 4-stjerners konferencehotel i [[Comwell|Comwell-kæden]], der åbnede i 2002.
Filosofi Historie Uddannelse Foreninger Organisationer Uddannelsesinstitutioner